J. M. iz jednog ličkog mjesta podvodila je svoje kćeri, od kojih je jedna bila maloljetna, Mile Ćuk je mogao, ali je nije spriječio u tome. Osuđen je na sedam mjeseci s rokom kušnje od dvije godine

ZADAR Mile Ćuk, bivši voditelj Podružnice Centra za socijalnu skrb Gračac, na Općinskom sudu u Zadru nepravomoćnom presudom proglašen krivim za kazneno djelo neprovođenja odluka za zaštitu dobrobiti djeteta. Sudac Ante Bačić za to mu je djelo odmjerio uvjetnu osudu u trajanju od sedam mjeseci zatvora s rokom kušnje od dvije godine, no nije mu izrekao mjeru zabrane rada u struci kako je to predlagalo Općinsko državno odvjetništvo. Budući da se sudski postupak vodio iza zatvorenih vrata sudnice kako bi se zaštitio identitet maloljetne žrtve koju je majka podvodila, u tajnosti je ostalo i obrazloženje presude.